A TANÁCS 1627/2004/EK RENDELETE
(2004. szeptember 13.)
a bizonyos textiltermékek harmadik országokból történő behozatalának közös szabályairól szóló, 1993. október 12-i 3030/93/EGK rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 133. cikkére,
tekintettel a Bizottság javaslatára,
mivel:
(1)
2004. május 1-jével tíz új tagállam csatlakozott az Európai Unióhoz. A 2003-as csatlakozási okmány 6. cikke (7) bekezdésében rögzíti, hogy a tíz új tagállam alkalmazni köteles a textiltermékekre vonatkozó közös kereskedelempolitikát, továbbá hogy a Közösség által a textil- és ruházati termékek behozatalára alkalmazott mennyiségi korlátozások a tíz új tagállam Közösségbe lépése figyelembevételével módosításra kerülnek.
(2)
2004. május 1-jei hatállyal a 487/2004/EK tanácsi rendelet (1) módosította a bizonyos textiltermékek harmadik országokból történő behozatalának közös szabályairól szóló 3030/93/EGK rendeletet (2). A rendelet a tíz új tagállamba irányuló hagyományos import figyelembevételével és a 2000-től 2002-ig terjedő időszak átlagos importjának képletét az időarányosság elvét (pro rata temporis) alkalmazva módosítja a harmadik országokból a kibővült Közösségbe érkező bizonyos textiltermékek behozatalára vonatkozó mennyiségi korlátozásokat. Ugyanezt a módszert alkalmazva kell most a Vietnámi Szocialista Köztársaságból származó bizonyos textiltermékek behozatalára megállapított mennyiségi határértékeket módosítani.
(3)
A 3030/93/EGK rendeletet ennek megfelelően módosítani kell.
(4)
E rendelet esetén azért kívánatos a megjelenést követő napon történő hatálybalépés, mert így a gazdasági szereplők a lehető leghamarabb élvezhetik a rendelet nyújtotta előnyöket,
ELFOGADTA EZT A RENDELETET:
1. cikk
A 3030/93/EGK rendeletben a Vietnám vonatkozásában 2004-re az V. és VII. mellékletben meghatározott mennyiségi korlátozások helyébe az e rendelet mellékletében található mennyiségi korlátozások lépnek.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. szeptember 13-án.